**Ministru kabineta noteikumu**

**„****Par Latvijas Republikas un Krievijas Federācijas**

**valsts robežas demarkācijas dokumentu apstiprināšanu” projekta**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Latvijas Republikas valsts robežas likuma 3.panta ceturtā daļa nosaka, ka valsts robežas demarkācijas dokumentus apstiprina Ministru kabinets*.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2007.gada 27.martā tika parakstīts Latvijas Republikas un Krievijas Federācijas līgums par Latvijas un Krievijas valsts robežu (turpmāk – Līgums). Līgums stājās spēkā 2007.gada 18.decembrī.  Līguma 5.pants nosaka, ka, lai noteiktu un apzīmētu dabā Latvijas – Krievijas valsts robežu, puses iespējami īsā laikā izveido Kopīgu demarkācijas komisiju, uzdodot tai:  - izstrādāt un apstiprināt valsts robežas demarkācijas kārtību;  - noteikt dabā precīzu robežas līnijas atrašanos saskaņā ar Līgumu un tam pievienotajiem "Latvijas Republikas un Krievijas Federācijas valsts robežas aprakstu" un delimitācijas karti;  - izveidot darba grupas robežas demarkācijai, vadīt to darbību;  - uzstādīt robežzīmes;  - noteikt precīzu viduslīnijas atrašanos pierobežas upēm (iztaisnotu upju gultnēm) vai upju attekām, strautiem un grāvjiem, kā arī noteikt precīzu robežlīniju atrašanos ezeros;  - precizēt salu piederību upēs;  - sagatavot robežas demarkācijas dokumentu projektus;  - risināt citus ar robežas demarkācijas darbiem saistītos jautājumus.  Ievērojot Līguma 5.pantā noteikto, Latvijas Republikas valdība un Krievijas Federācijas valdība izveidoja Latvijas un Krievijas kopīgo demarkācijas komisiju, lai noteiktu un apzīmētu dabā Latvijas – Krievijas valsts robežu un sagatavotu demarkācijas dokumentus. Latvijas puses kopīgās demarkācijas komisijas sastāvs ir apstiprināts ar Ministru kabineta 2009.gada 7.oktobra rīkojumus Nr. 675 “Par pārstāvju norīkošanu Latvijas un Krievijas kopīgajā demarkācijas komisijā”.  Izpildot Līgumā noteikto, kopš 2009.gada 23. septembra ir notikušas trīsdesmit trīs kopīgās demarkācijas komisijas sēdes un vairākas Komisijas darba grupu sēdes. Demarkācijas komisija ir izpildījusi Līguma 5.pantā uzdotos uzdevumus un, noslēdzot darbu, 2017.gada 25.oktobrī Rīgā tika parakstīti šādi demarkācijas dokumenti (turpmāk – demarkācijas dokumenti):  - Latvijas – Krievijas valsts robežas protokols–apraksts,  - Latvijas – Krievijas valsts robežas demarkācijas karte,  - Latvijas – Krievijas valsts robežas robežzīmju protokoli,  - Latvijas – Krievijas valsts robežas robežzīmju koordinātu un augstumu katalogs;  - Latvijas – Krievijas kopīgās demarkācijas komisijas darba noslēguma protokols.  Līguma 5.pants nosaka, ka Kopīgās demarkācijas komisijas sagatavotie demarkācijas dokumenti jāapstiprina katras puses valdībai.  Noteikumu projekts izstrādāts, lai Ministru kabinetā apstiprinātu Latvijas Republikas un Krievijas Federācijas valsts robežas demarkācijas dokumentus.  Pēc demarkācijas dokumentu stāšanās spēkā Latvijas un Krievijas atbildīgās institūcijas – pušu Iekšlietu ministrijas – uzsāks darbu pie Latvijas Republikas valdības un Krievijas Federācijas valdības līguma par valsts robežas režīmu projekta izstrādes.  Ar Latvijas un Krievijas demarkācijas dokumentu stāšanos spēkā tiek pabeigta Latvijas Republikas sauszemes robežu iezīmēšana dabā. Līdz ar to, Iekšlietu ministrija varēs veikt Latvijas Republikas valsts robežas likuma 31.panta trešajā daļā un Robežsardzes likuma 13.panta 9.punktā noteiktos uzdevumus.  Sakārtota un dabā stingri noteikta robeža atbildīgajiem dienestiem būtiski atvieglo darbu tās apsargāšanā un kontrolē, lai mazinātu nelegālo migrāciju un kontrabandu. |
| 3 | Projekta izstrādē iesaistītās institūcijas | Ārlietu ministrija, Latvijas Ģeotelpiskās informācijas aģentūra, Nodrošinājuma valsts aģentūra, Valsts robežsardze, Valsts zemes dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | | Saistības pret Eiropas Savienību | | Nav | |
| 2. | | Citas starptautiskās saistības | | Latvijas Republikas un Krievijas Federācijas līgums par Latvijas un Krievijas valsts robežu 5.pants. | |
| 3. | | Cita informācija | | Latvija kā Šengenas līguma dalībvalsts, kurai ir ārējā robeža ar trešajām valstīm, ir atbildīga par valsts robežu sakārtošanu. | |
|  | | | | | |
| **1. tabula Tiesību akta projekta atbilstība ES tiesību aktiem**  Nav attiecināma | | | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums  2007.gada 27.marta Latvijas Republikas un Krievijas Federācijas līgums par Latvijas un Krievijas valsts robežu | | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1. apakšpunktā un jau tikusi norādīta arī V sadaļas 2. punktā | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| 5.pants  Lai noteiktu un apzīmētu dabā Latvijas – Krievijas valsts robežu saskaņā ar Līgumu, un sagatavotu demarkācijas dokumentus, puses iespējami īsā laikā no Līguma spēkā stāšanās dienas pēc paritātes principa izveido Kopīgu demarkācijas komisiju, uzdodot tai:   * izstrādāt un apstiprināt valsts robežas demarkācijas kārtību; * noteikt dabā precīzu robežas līnijas atrašanos saskaņā ar Līgumu un tam pievienotajiem "Latvijas Republikas un Krievijas Federācijas valsts robežas aprakstu" un delimitācijas karti; * izveidot darba grupas robežas demarkācijai, vadīt to darbību; * uzstādīt robežzīmes; * noteikt precīzu viduslīnijas atrašanos pierobežas upēm (iztaisnotu upju gultnēm) vai upju attekām, strautiem un grāvjiem, kā arī noteikt precīzu robežlīniju atrašanos ezeros; * precizēt salu piederību upēs; * sagatavot robežas demarkācijas dokumentu projektus; * risināt citus ar robežas demarkācijas darbiem saistītos jautājumus.   Komisijas sagatavotie demarkācijas dokumenti jāapstiprina katras puses valdībai. | | Ministru kabineta noteikumu „Par Latvijas Republikas un Krievijas Federācijas valsts robežas demarkācijas dokumentu apstiprināšanu” projekta 1. un 2. punkts. | | Saistības tiks izpildītas pilnībā, kad pēc demarkācijas dokumentu apstiprināšanas Ministru kabinetā par to tiks paziņots Krievijas Federācijai un demarkācijas dokumenti, pēc to stāšanās spēkā, tiks publicēti oficiālajā izdevumā “Latvijas Vēstnesis”. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav. | | | |
| Cita informācija | | Nav. | | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Demarkācijas dokumenti stājas spēkā četrdesmitajā dienā no datuma, kad pa diplomātiskajiem kanāliem saņemts pēdējais rakstiskais paziņojums par to apstiprināšanu Latvijas Republikas valdībā un Krievijas Federācijas valdībā.  Ar Latvijas un Krievijas valsts robežas dokumentu stāšanos spēkā tiek pabeigts Latvijas un Krievijas valsts robežas noteikšanas process. Pēc demarkācijas dokumentu stāšanās spēkā Latvijas un Krievijas atbildīgās institūcijas – pušu Iekšlietu ministrijas – uzsāks darbu pie Latvijas Republikas valdības un Krievijas Federācijas valdības līguma par valsts robežas režīmu projekta izstrādes. |

Iesniedz: ārlietu ministra vietā –

izglītības un zinātnes ministrs K.Šadurskis

Vīza: valsts sekretārs A.Pildegovičs

M.Černuho-Cerkova 67016421

Marite.Cernuho-Cerkova@mfa.gov.lv